07/09/2010 | Administración LocalMunicipal
A Coruña
Servizo de Persoal
Publicación bases 2 prazas de Técnico Superior de Servizos Sociais, C. E. 27/08 (proceso funcionarización), aprobadas polo Tenente de Alcalde Delegado de Persoal, por delegación da Xunta de Goberno Local, de data 26 de agosto de 2010.

As presentes bases específicas constitúen o desenvolvemento do Proceso Extraordinario de Funcionarización, de conformidade co establecido na Disposición Transitoria segunda da Lei 7/2007 e recollido na Oferta de Emprego deste Concello para o ano 2008 ( BOP 21 de novembro de 2008 e 4 de agosto de 2010), e réxese pola Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello da Coruña no ano 2009 (BOP 9 de xuño de 2009), en aplicación do disposto na base primeira desta, e polas seguintes normas específicas: 1. - Clasificación das prazas. - Escala Administración Especial, subescala Tecnica, Subgrupo A1 2. - Requisitos esixidos. - Os aspirantes deberán reunir os seguintes requisitos, o cumprimento dos cales deberá acreditarse dentro do correspondente prazo de presentación de instancias. a) Prestar servizos, como persoal laboral fixo en prazas de categoría análoga ás convocadas, no Concello da Coruña na data de finalización do prazo de presentación de instancias e estar a desempeñar funcións de persoal funcionario. b) Estar en posesión do Titulo para o acceso como funcionario do grupo A1, conforme á normativa de función pública. No caso de titulacións obtidas no estranxeiro, deberá estarse en posesión da credencial que acredite a súa homologación. c) Ter a nacionalidade española, sen prexuízo do disposto no artigo 57 do Estatuto Básico do Empregado Público. d) Ter cumpridos dezaseis anos e non exceder, no seu caso, da idade máxima de xubilación forzosa. e) Posuír a capacidade funcional para o desempeño das tarefas habituais da praza á que se aspira. f) Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público. Os únicos aspirantes posibles ás prazas obxecto deste proceso son os que figuran no Anexo I de persoal funcionarizable.3. - Dotación económica. - As retribucións básicas e complementarias correspondentes a cada un dos postos da Relación de Postos de Traballo vixente, ocupados e desempeñados na actualidade por cada un dos aspirantes que superen este proceso extraordinario de funcionarización.4. - Número de prazas que se convocan: 2 5. - Sistema de selección: Proceso de funcionarizacion 6. - Presentación de instancias. - As instancias solicitando tomar parte no proceso selectivo dirixiranse á Alcaldía-Presidencia. Presentaranse no Rexistro Xeral do Concello debidamente cumprimentadas durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Así mesmo, poderán remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A instancia deberá acompañarse necesariamente de: - Fotocopia do D. N. I. - No seu caso, a acreditación de estar en posesión da titulación que exime de efectuar o exercicio de galego: título acreditativo do nivel de coñecemento da lingua galega CELGA IV ou equivalente 7. - Contido do proceso de funcionarización, forma de desenvolvemento e sistema de cualificación. - O proceso de funcionarización constará de dous exercicios de carácter obrigatorio e eliminatorio. Primeiro exercicio. - Consistirá na realización de dúas probas: a) Consistirá en contestar, nun tempo máximo de sesenta minutos, un cuestionario de 40 preguntas, con tres respostas alternativas, determinadas polo Tribunal inmediatamente antes de celebrarse a proba, relacionadas co contido do programa especificado para cada praza no Anexo II desta convocatoria. b) De carácter práctico, a elixir de entre tres supostos que formulará o Tribunal inmediatamente antes do comezo do exercicio, relativos ás funcións a desempeñar nos postos de traballo relacionados coas prazas convocadas. A cualificación destas probas será conxunta, cunha puntuación máxima de 50 puntos, cualificándose a proba a) cun máximo de vinte puntos e a proba b) cun máximo de trinta puntos, sendo preciso alcanzar un mínimo de vinte e cinco puntos para superar este exercicio, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo exercicio. - Coñecemento de galego. Consistirá nunha proba mediante a cal se verifiquen os coñecementos da lingua galega. Esta proba sera cualificada como apto ou non apto, quedando eliminados aqueles que non o superen. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia.8. - Publicidade do proceso selectivo e notificación de cualificacións. - A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación a través do Teléfono de información cidadá 010 (981184200 para chamadas fóra do termo municipal) e na páxina web do Concello da Coruña, (www.coruna.es/oposiciones) sen prexuízo de calquera outro medio de difusión que se considere oportuno.9. - Tomas de posesión e adscricións a postos de traballo. - Os aspirantes que superen este proceso selectivo extraordinario disporán do prazo dun mes para tomar posesión nas prazas que están previstas para cada un deles no Anexo I desta convocatoria, sen que poida efectuarse alteración ningunha. A falta deste requisito, salvo causa de forza maior, suporá o decaemento nos seus dereitos e a renuncia da praza. A partir da toma de posesión pasarán a ser funcionarios de carreira a todos os efectos e permanecerán no posto que viñan desempeñando en adscrición definitiva.10. - Normas específicas para o Tribunal. - O Tribunal encargado de avaliar as probas será único para todo o proceso extraordinario de funcionarización, non obstante este poderá solicitar a opinión de cantos asesores fosen necesarios, en función da diferente natureza das prazas convocadas. As resolucións do Tribunal vinculan a Administración, sen prexuízo de que esta, no seu caso, poida proceder á súa revisión, conforme ao previsto no artigo 102 e ss. da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común.11. - Norma final. - A convocatoria, as súas bases e cantos actos administrativos se deriven destas, esgotan a vía administrativa, podendo interpoñer os interesados recurso contencioso-administrativo no prazo de dous meses a partir do día seguinte ao da publicación da convocatoria ou do acto de que se trate. Non obstante, poden interpoñer recurso potestativo de reposición no prazo dun mes a contar dende a mencionada publicación, ou calquera outro recurso que consideren procedente. TEMA 1.- Municipios de Gran Poboación: O Alcalde. Competencias. Forma de elección e cesamento TEMA 2.- Municipios de Gran Poboación: A Xunta de Goberno Local. Composición e atribucións TEMA 3.- Municipios de Gran Poboación: O Concello Pleno. Composición e competencias TEMA 4.- Réxime de Sesións e acordos de órganos colexiados Locales TEMA 5.- Ordenanzas reguladoras e Bandos. Especial referencia ás do Concello da Coruña. TEMA 6.- A Lei 7/2007 do 12 de abril do Estatuto Básico do Empregado Público. Clases de funcionarios. TEMA 7.- Acceso ao emprego público. Perdida da condicion de funcionario. Dereitos e Deberes dos funcionarios TEMA 8.- O procedemento administrativo: Iniciación TEMA 9.- O procedemento administrativo: Terminación TEMA 10.- Organigrama Político do Concello da Coruña TEMA 11.- Marco legal dos servizos sociais. A Constitución. O Estatuto de Autonomía de Galicia. A Lei de Bases de Réxime Local. TEMA 12.- Lei 13/2008 de servizos sociais de Galicia: Título preliminar. Sistema galego de servizos sociais. Dereitos e deberes das persoas en relación cos servizos sociais. TEMA 13.- Lei 13/2008 de servizos sociais de Galicia: Estrutura do sistema. Servizos sociais comunitarios básicos e específicos. Servizos sociais especializados. TEMA 14.- Lei 13/2008 de servizos sociais de Galicia: Catálogo de servizos sociais. O equipo profesional dos servizos sociais. TEMA 15.- Lei 13/2008 de servizos sociais de Galicia: Formas de prestación dos servizos sociais. A participación da iniciativa social e de entidades privadas de carácter mercantil na prestación dos servizos sociais. TEMA 16.- Lei 13/2008 de servizos sociais de Galicia: Planificación do sistema galego de servizos sociais. TEMA 17.- Lei 13/2008 de servizos sociais de Galicia: Competencias das administracións públicas. TEMA 18.- A Lei galega de medidas básicas para a inserción social: contidos do proxecto de inserción. TEMA 19.- Lei 39/2006, do 14 de decembro, de promoción da autonomía persoal e atención ás persoas en situación de dependencia: Principios. Dereitos e obrigas das persoas en situación de dependencia. TEMA 20.- Lei 39/2006, do 14 de decembro, de promoción da autonomía persoal e atención ás persoas en situación de dependencia Titulares de dereitos. O sistema para a autonomía e a atención á dependencia. Configuración do sistema. TEMA 21.- Lei 39/2006, do 14 de decembro, de promoción da autonomía persoal e atención ás persoas en situación de dependencia: Prestacións e catálogo de servizos de atención do Sistema para a Autonomía e Atención á Dependencia. TEMA 22.- O Programa de Comidas a Domicilio TEMA 23.- O Programa de telexerontoloxía TEMA 24.- Accións e medidas para a accesibilidade no Concello da Coruña TEMA 25.- Recursos municipais de atención á dependencia na Coruña. Programas e accións. TEMA 26.- Os equipamentos en servizos sociais no Concello da Coruña. Tipoloxía dos Centros Cívicos TEMA 27.- O Plan Concertado de prestacións básicas de servizos sociais nas corporacións locais. Historia, evolución, elementos constitutivos e situación actual. TEMA 28.- Gestion relacional na rede de centros cívicos municipais no Concello da Coruña. TEMA 29.- A prestación de servizos sociais polas entidades sociais na Coruña. Os convenios en servizos sociais. TEMA 30.- Sistemas de xestión de calidade no departamento de servizos sociais do Concello da Coruña. TEMA 31.- O Sistema de Información ao Usuarios de Servizos Sociais (SIUSS). TEMA 32.- Servizos sociais e inclusión social I. O Plan de inclusión social de Galicia. TEMA 33.- Os servizos de urxencia social. O seu desenvolvemento na Coruña. TEMA 34.- Programas e proxectos de infancia e familia na Coruña. TEMA 35.- Recursos municipais de atención á muller. Programas. TEMA 36.- Equipamentos, programas e recursos para as persoas con minusvalidez na Coruña. TEMA 37.- Prevención e inserción social no ámbito das drogodeendencias. TEMA 38.- A atención, programas e equipamentos específicos na Coruña para tabaquismo, alcoholismo e ludopatías. TEMA 39.- 29) A atención aos maiores na cidade da Coruña. TEMA 40.- Características demográficas da cidade da Coruña. TEMA 41.- A inmigración na Coruña. Entidades sociais do sector. Principais programas. TEMA 42.- Programas e accións de erradicación do chabolismo. TEMA 43.- O Plan Especial de Penamoa. TEMA 44.- Programas de desenvolvemento xitano no Concello da Coruña. TEMA 45.- O programa de actividades socioculturais da Rede de Centros Cívicos Municipais. TEMA 46.- Planificación estratéxica, táctica e operativa. Plans sectoriais. TEMA 47.- Avaliación en servizos sociais: necesidade e concepto. Métodos, técnicas e instrumentos. TEMA 48.- Indicadores en servizos sociais: concepto, tipos, ámbitos de aplicación. TEMA 49.- Memorias de xestión: concepto e desenvolvemento. TEMA 50.- A memoria de xestión dos servizos sociais municipais da Coruña. A Coruña, 26 de agosto de 2010 A XUNTA DO GOBERNO LOCAL, P. D. 0 TENENTE DE ALCALDE DELEGADO DE PERSOAL, Fdo. José Federico Nogueira Fernández